A TÖRTÉNET VALÓS ESEMÉNYEKEN ALAPUL.
NÉHÁNY MOZZANAT A KÉPZELET SZÜLEMÉNYE.
MŰSORON: „MR. SONG”
MEGTÖRTÉNT ESET ALAPJÁN
Naná!
Ez volt az „I’ll Be A Witness” Timothy Wright tiszteletestől.
A következő a Mighty Indiana Travelers „I’ll Be Satisfied” című dala.
Én akkor leszek elégedett, ha elkezdik tisztelni a nőket a világon.
Martha Jeant, a királynőt hallják a WQHG rádión.
Megint arcokat rajzolsz? Megmondtam, hogy semmi arc. Töröld le!
Mi? Nem hallak.
Kapcsold ki a rádiót!
Megmondtam, mosd le a kirakatot!
Lemostam!
Kötve hiszem.
Csak több munkát csinálsz nekem. Pucold meg!
Körkörösen!
Ne hagyj csíkokat!
Ehhez kék vagy…
zöld legyen?
Kék.
Jó.
Most menj ki játszani!
- Legalább egy órára! - Oké.
Elnézést, fiatalember! Ez az „I’ll Be A Witness”?
Igen, hölgyem.
Pont ma reggel adtam le a rádióműsoromban.
Várjunk…
Martha Jean, a királynő?
- Pontosan. - Maga híres.
Minden reggel magát hallgatom, amíg anyukám le nem kapcsolja.
Tényleg ismert vagyok errefelé. Hogy hívnak?
Luke Song, Dzsin-ho Song fia, aki a Mr. Song's tulajdonosa.
A mindent egy helyen kalap- és kelléküzlet.
Be kéne fáradnia megnézni a finom portékánkat.
Hát, Mr. Luke Song, hogy utasíthatnék vissza egy ilyen udvarias embert?
Ezt épp most fejeztem be.
Szerintem tökéletes magának.
Hát, nem szélesebb, mint a vállam. Az jó. Vannak szabályok, tudja.
Oké.
Lássuk csak ezt!
Nem illik az arcához. Nagyon kerek.
Teliholdalakú.
- Parancsol? „Teliholdalakú”? - Még mindig tanulja az angolt.
Nem, az angolja jónak hangzik.
Szeretem az olyan eladót, aki nem kertel.
Tényleg teliholdarcom van. És nagy fejem, ami kell a nagy eszemnek.
Mit szól ehhez?
Hát, jobb a formája.
Lássuk csak!
Valami még hiányzik.
- Igen, hiányzik. - Igen. Személyre igazítja?
- Igen. - Az jó.
Ki akar összefutni saját magával a templomban?
Várjon! Van egy ötletem.
Igen?
Jártál a feketék templomában, Luke?
Csak koreai metodistában.
Rém unalmas volt.
A fekete templom is unalmas?
Nem.
Igen.
Tollakban gondolkodik.
- Igen. - Honnan jöttek Detroitba?
Szöulból, Dél-Koreából.
Mindig jó.
Mindig jó azt hallani, ha valaki jön, nem pedig elmegy.
Bár az üzlet nem olyan jó.
Hát, hagyjon neki időt! Majd magára találnak.
Unom már hallgatni, hogy ez egy szellemváros.
Nekünk is van mit elkölteni.
Nézze, tetszik?
Hogy mondják koreaiul, hogy „kalap”?
Modzsa.
Modzsa? Így?
- Igen. - Igen. Két jelentése van.
Azt jelenti, hogy: „kalap,” de azt is, hogy: „anya és fia.”
Rendben.
Modzsa… és modzsa.
Jó ég! Ez nem semmi, ugye?
Kezdd a negyedik fejezetet!
Melyek a tudományos módszerek? Mikor a tudósok megfigyelik a természetet,
gyakran merül fel bennük kérdés vagy probléma.
De a tudósok nem csak találgatnak.
Tudományos módszereket alkalmaznak, lépéseket követnek.
Az alapvető lépéseket a 2. ábra mutatja.
Hígagyú.
Hé! A hígagyú orvosira fog menni,
és ő fizet nektek mindent, ha orvos lesz!
Mások nem csinálják ezt, anya! Elolvassák a tankönyvet, nem megtanulják.
Ne panaszkodj!
Koreában szakiskolában lennél mindennap este tízig.
Miért költöztünk ide, ha Korea sokkal jobb?
Mert apád üzletfelei itt vannak.
De állandóan visszajár!
Szöulba és aztán New Yorkba, csak két hétig nem voltam itt.
Mi van a csellószólóestemmel?
Ó, te jó ég!
Túl sokat kérdezel, és keveset eszel, ezért vagy olyan kicsi és sovány!
Ne nevess! Te is egyél!
Mind túl soványak vagytok.
Hígagyúak.
Apa?
Apa!
Elmehetek veled New Yorkba?
Üzleti ügyben megyek.
- Naná! - Naná!
Martha Jean, a királynő vagyok.
Mindannyian azt kívánnák, hogy ez tévé legyen,
ne rádió, ezen a szép reggelen,
mert ma különösen csodásan festek.
És hogy miért? Vettem egy új kalapot a Mr. Song'snál.
Anya! Anya!
Mi baj?
- Gyere, hallgasd! Hallgasd! - Nektek, belvárosban vásárlók,
tudnotok kell a boltról. A Mr. Song'sról. Elsőrendű kiszolgálás és mesés kalapok.
Azt tervezem, hogy jövő hétvégén megint beugrom.
Híresek vagyunk!
NYITVA LÉPJEN BE
Nem akarok feltűnősködni. Túl öreg vagyok ahhoz.
De magunkra kell vonzani Isten szemét, hogy meghallja az imáinkat, tudja?
Rettentő sok dolga van.
Azt akarja, hogy Isten észrevegye a kalapját.
- Mondd, hogy ez keretezi az arcát! - Elnézést!
Tartanak fejdíszt?
Igen, tartunk.
Anya, meg kell tudnunk, mi az a fejdísz.
Eredj a kasszához Mrs. Ellishez!
Ma osztják a bónuszt az autós cégeknél.
- Hangosítsd fel, édesem! - Igen, így van, bónusznap.
Mindenki keresse meg a férjét, és szerezze meg azt a csekket!
Ashley, hallod ezt? Martha Jean azt mondja, bónusznap van.
Vonszold csak el a popódat a gyárhoz!
Hidd el, már indulok is!
Mennyivel tartozom?
Anya, ez mennyi?
Nézd meg a cetlit!
Huszonöt dollárt legyen szíves!
- Eomma. - Köszönöm!
Hahó?
Martha Jean!
Fiam, eredj, engedd be!
Oké.
Szervusz! Itt van anyukád?
- Kövessen hátra! - Köszönöm!
Parancsoljon! Hozz neki egy széket!
- Foglaljon helyet! Igen. - Köszönöm!
Minden rendben?
Mondták, hogy betelefonált a rádióba, gondoltam, benézek.
- Minden rendben. - Oké.
Igen.
Kész művész vagy. Megnézhetem?
Igen. Persze.
Igazából ez nagyon jó. Nagyon hasonlít.
Mennyivel tartozunk?
Tartoznak?
Mondd neki, hogy a reklámért a rádióműsorában!
Anyukám fizetni szeretne a reklámért.
Én nem reklámozok. Azért említettem, mert tetszik a kalapom.
Muszáj volt megosztanom a hírt másokkal.
Nem akar pénzt.
Köszönöm!
Már 30 éve vagyok a rádiónál,
és minden szájról szájra terjed, úgyhogy…
Otthon Szöulban is így van. De itt nem ismerünk senkit.
Hát engem igen.
Köszönetképpen szeretnék egy kalapot adni!
Ajándékot egy barátnak.
Valamit arra a teliholdarcra.
Hát köszönöm, de én megvenni szeretném a kalapjait.
És szeretnék egy rajzot vásárolni, Luke, ha nem bánod.
Vásárolni? Komolyan? Melyiket?
- Ezt itt. - Oké.
De csak ha aláírod nekem.
Oké.
Egy szép napon sokat fog érni.
Nem, ez csak hobbi. Orvos leszek.
Hogy meghatározzuk, hogy egy molekula poláris-e,
gyakran hasznos megnéznünk a Lewis-szerkezetet.
A nem poláris vegyületek szimmetrikusak.
A középső atom körül minden oldal egyforma.
Ha megnézzük a metánt, akkor középen látunk egy szénatomot,
melyet minden oldalról hidrogénatomok vesznek körbe.
A poláris vegyületek aszimmetrikusak.
Mára ennyit.
Nálam vannak a vizsgáik. Kifelé menet vegyék el őket!
Köszönöm!
- Alan! Szívesen! - Köszönöm!
- Lee, többet vártam. - Köszönöm, tanár úr!
- Arthur! - Köszönöm szépen!
Mr. Song?
Elnézést!
A szokásos. Szép munka!
Magának van jövője a pályán.
Megjött!
Visszajött az én orvos fiam!
- Sovány vagy. Eszel rendesen? - Persze.
Be kell fejeznem a kiszolgálást.
Ide járnak a lelkészfeleségek.
Martha Jean! Itt van Luke!
Luke, szia!
- Szervusz! - A szünetre jöttél? Gyere, ülj le!
Haza kell majd csempésznem ezt a kalapot.
A férjem azt mondta: „Vagy én, vagy azok a kalapok.”
Mi tudjuk, melyiket választanád.
A Mr. Song's az a hely, ahol szombaton lenni kell.
Ez csodaszép.
A templomból ismered őket?
A legtöbbet. De ők mind ismernek engem.
Páran csak azért puszipajtásaim, mert szerepelek a rádióban.
De a hátam mögött már egész más a helyzet.
Komolyan?
A szentek nem bírják a prédikáló nőket.
Túl sok önállósulás van benne, és nem elég Jézus.
Hát, nekem most jól jönne valamennyi ebből az önállósulásból.
Ugyan! Híres, menő orvos leszel.
Mi van, ha nem?
Nem lepődnék meg.
Komolyan?
Gyere, kísérj a kocsimhoz!
Soha nem hittem, hogy neked való.
Azt hittem, hogy híres művész leszel.
Még pénzt is tettem rá. Emlékszel?
Azt hiszem, buktad azt a dollárt.
Sosem tudhatod, hogy hol kötsz ki a végén.
Én nővérnek tanultam.
És nézz csak rám!
Te vagy Martha Jean, a királynő.
Csak maga tudja, mit akar, Mr. Song.
Mondta Constance, hogy felvették a UC Davis jogi iskolába?
Nem. Ez csodálatos!
Mondtam a nénikéteknek, van egy orvos fiam, és egy jogász lányom!
Úgy sajnálom szegényt!
A fia, Bjung-Ho, a 28. az osztályában.
Soha nem volt okos gyerek.
Otthagyom az iskolát.
Mi van?
Nem megyek vissza a suliba.
Ne butáskodj!
Komolyan. Döntöttem.
Majdnem befejezted.
Egy féléved van hátra.
A portfólióm készítésével töltöm a nyarat,
és felvételizek egy művészetibe.
Művészeti! Marhaság!
Művész leszek.
Mi…
mindent feladtunk érted.
Azért jöttünk ide, hogy lehetőséget adjunk.
És te eldobod magadtól.
Tönkre akarod tenni az életed?
Hm?
Eomma!
Én ezt akarom.
Hát aztán?
Apád operaénekes akart lenni!
De feladta ezt a buta álmot, amikor a fivérei meghaltak a háborúban.
Pontosan!
És szánalmas is lett az élete!
Neki kéne a legjobban megértenie!
Tudta, mi a kötelessége!
Gondoskodott a családjáról.
Ahogy én is!
- De szenvednem nem kéne… - Szenvedned?
Semmit nem tudsz a szenvedésről.
Martha Jean szerint tehetséges vagyok.
Mi?
Martha Jean szerint igazam van!
Hogy jön most ide Martha Jean?
Martha Jean az anyád?
Micsoda badarság!
Én nem mondtam neki, hogy hagyja abba.
Teletömöd a fejét.
Mindig próbáltam bátorítani.
Boldogtalan volt. Mindig is kreatív volt ez a fiú.
Egy féléve van hátra!
Olyan közel van a vége, hogy jó, biztonságos élete legyen!
És most veszni hagyja.
Megfogadtam, hogy a gyerekeimnek nem kell keresztülmennie azon, amin nekem.
Túléltem a háborút. Te túléltél már háborút?
Én Detroitot éltem túl ’67-ben fekete nőként.
Ő az én fiam!
Azt hiszed, megmondhatod, mit tegyünk, csak mert a rádióban vagy?
Te csak egy vevő vagy.
Igazad van.
Te vagy az anyja. Én meg csak egy vevő.
De ha így folytatod, akkor el fogod őt veszíteni.
Apa…
Ösztöndíjjal felvettek a Parsons Iparművészeti Iskolába.
Nem kérek tőled semmit.
Tudod, miről szól ez az opera?
Egy fiatalember utat tör magának önnön pusztulása felé,
egyetlen nap alatt.
Sajnálom, hogy nem kezdhetted azt az életeddel, amit akartál.
Nyolc művészeti iskolába jelentkeztem, és mindegyikbe felvettek.
Nagyon jó vagyok ebben.
Tehát, ha művészetről van szó, akkor látásmódokról beszélünk, igaz?
Ne felejtsétek, ez egy kritikaóra,
ezért kérem, gondoljatok a párbeszédre a közönségetekkel!
Miért csendélet?
Nagyon szeretem a németalföldi mesterek ecsetvonásait.
És a technikát.
Van személyes kötődésed a datolyaszilvához?
Nincs. Csak tetszik a formája és a színe.
Mit gondolsz, mi itt a lényeges?
Én csak próbálok eljutni az állításodhoz.
Gyönyörű.
Ennyi. Ez az állítás.
Oké.
Folytassuk!
Gavin, mi itt az üzenet?
Szituacionista, természetesen.
Guy Debord A spektákulum társadalma című könyve ihletett meg,
amely mindenekelőtt a kapitalizmus magyarázata.
Van oka, hogy a ’60-as évek képi világát használtad?
Egész évben mindig ugyanezt a beszélgetést folytatjuk le.
Muszáj, hogy jelentsen neked valamit.
Úgy értem, nézd, miket választottál!
Luke, muszáj, hogy beszélni tudj a munkádról!
Nem akarom megmagyarázni, oké?
Azt akarom, hogy a munkáimmal teli galériába lépve
a formák és színek indítsák meg az embereket.
Nem. Ez nem csak a látványról szól.
Párbeszédnek kell lennie a művész…
Miért? Az olyan lusta dolog, oké?
A konceptuális művészet kamu. Kifogás, hogy miért nincs technikájuk.
Luke, én… Luke, én egész évben csak egy kis kritikai gondolkodást kértem.
Ennyi az egész. Úgy értem, ez végtére is egy iskola.
Még csak tanterve sincs.
Ez nem ingyenszálló.
Ha itthon laksz, akkor dolgoznod kell. A boltban fogsz segíteni.
Heti hat napot.
Nyugodtan lehetsz kárörvendő.
Nem akarok kárörvendeni.
Még mindig dühös vagyok.
ADÁSBAN
Ha tényleg meg akarod csinálni,
meg kell tanulnod a világot puha ruhaként viselni.
Martha Jeant, a királynőt hallják a WQHG-n.
- Szia! - Szia!
Csak egydalnyi időm van.
Mondj el mindent három percben! Milyen New York?
Nem jó.
- Hozz egy széket! - Igen.
Hát, már két sulit hagytam ott.
Nem volt nekem való. Nem tudtam megfejteni, gondolom.
Hát, New York kemény tud lenni. De Detroitban szuper művészeti élet van.
Sok nagy festő származik Detroitból.
Nem hiszem, hogy én festő lennék.
- Persze hogy az vagy. - Nem, ne csináld ezt!
Oké, ezt csináltad a múltkor, és nem kellett volna hallgatnom rád.
- Rám? Nekem mi közöm ehhez? - Te mondtad, hogy csináljam ezt.
Hát, nincs igazam mindenben. Hasonlíts a gyerekeimre, és fütyülj rám!
Jaj, ne! A-a!
Ez nem így megy. Nem vagyok a főnököd.
Lehet, hogy nem kapsz meg mindent, amit akarsz.
De ez, hogy fürdőzöl az önsajnálatban, ez nem fogja a javadat szolgálni.
Az anyád fia vagy.
Még mindig dühös rám, tudod? Be se léptem a boltba.
Ti Songok mindig drámáztok.
Menj ki!
Ez tényleg megvan még?
Igen. És mindjárt kidobom,
mert épp most mondtad, hogy nem ér semmit.
Pedig ezt szántam a nyugdíjamnak.
Kifelé!
Martha Jean.
Jó, hogy látlak.
Új kalap kell?
Valami feltűnő kéne rá. Látványos.
Magas. Nagyon magas. Mint Nefertitinek. Igazi királynői.
- Tizenöt centi? - Harminc.
- Oké. - Az nincs divatban.
Ha én hordom, akkor igen.
Túl magas. Nem lesz jó. Le fog dőlni, mint az olvadó torta.
- Ilyesmi? - Egy rajztól még nem lehet megcsinálni.
Luke megértette. Igen, ez tetszik!
Túl magas, nem lehet megcsinálni.
- Csinálhatjuk nagyra. - Mi fogja megtartani?
- A drótháló. - A drótháló össze fog esni.
- Hozzátűzhetjük… - Semmi értelme. Nem lehetséges.
Szerintem ti ketten megoldjátok.
Nem, de nézd!
- Kizárt. - Nézd már meg!
Nem. Csináld meg Martha Jeannel!
Szerintem jól néz ki.
Meg tudjuk oldani.
Tedd egymásra a kettőt!
Hogy meglegyen a magasság.
Merevítőt kell belerakni,
hogy ne essen össze.
Oké.
Így, körbe végig.
- Én megmondtam, látja? Igen. - Rendben.
Hát ott van.
Nefertiti személyesen.
Most aztán nagyon kitettetek magatokért.
Köszönjük!
Megnézhetem?
Igen. Ebben a kalapban fognak eltemetni.
Ne beszélj a halálról!
Fogadd el a bókot!
Gyertek a templomba megnézni a kalapokat!
Jaj, nem. Én pogány vagyok.
- Van helyünk pogányoknak. - Elviszem.
Végre van a Mr. Song'snak egy Mr. Songja.
Mutasd, hogy csináltad meg az alját! Add ide!
Oké.
Ejha…
Eszembe sem jutott volna, hogy megmarad ez a forma az emberi fejen.
Látod, most jól jön az a sok anatómiaóra.
„Madárfészek” lesz a neve.
Tudod, hogy csak miattad csinálom ezeket?
Figyeltelek gyerekkoromban.
Hogy támad egy ötleted, és máris kikerül a kezed közül.
Én csak varrtam.
Művész vagy, anya.
Nem.
De, igenis művész vagy.
Én végig próbáltam kitalálni, hogy mi akarok lenni…
Eomma…
Talán csak olyan akartam lenni, mint te.
Ahogy körülnézek,
látom, hogy ma nem mindannyian akartatok idejönni.
Van itt valaki, aki ma reggel egy sötét helyen ébredt.
Reménytelenséget, elveszettséget érezve. És most mégis itt vagy.
Az Úr házában vagytok. És éltek.
És lélegeztek. És jól néztek ki. Ámen?
Ámen.
„Ha segíthetek valakin utam közben…
…ha felvidíthatok valakit egy szóval vagy dallal,
ha megmutathatom az utazónak, hogy nem jó irányba utazik,
akkor az életem már nem hiábavaló.”
- Ámen. - Ámen.
Mondom, akkor az életem már nem hiábavaló. Ámen?
Uram, köszönjük! A házadban vagyunk…
- Ámen! - Ó, igen.
Ó, ha munkálkodom
Az Isten megkoronáz
Ó, ha munkálkodom
Ó, Isten megkoronáz
Ó, ha munkálkodom
Isten meg fog koronázni
Azt mondta nekem
Dolgozz a szőlőben, Isten megkoronáz
Tán nem mondta az Úr…
Tán nem mondta az Úr
Dolgoznom kell, úgy bizony
Isten megkoronáz mindenkit Isten megkoronáz mindenkit
Van számodra nála egy És egy másik neked is
Azzal majd megkoronáz Hiszek neki, mert ő mondta
Ó-ó
Isten majd megkoronáz
Megkoronáz engem és mindenki mást
A MR. SONG'S LETT A LEGHÍRESEBB DETROITI KALAPÜZLET.
LUKE KÉSZÍTETTE ARETHA FRANKLIN HÍRES MASNIS KALAPJÁT
OBAMA BEIKTATÁSÁRA.
MARTHA JEAN ÉS LUKE KÖZELI BARÁTOK MARADTAK
MARTHA ÉLETE VÉGÉIG.
A NEFERTITI-KALAPBAN TEMETTÉK EL.
Isten majd megkoronáz
Van számodra nála egy Ezért csak annyit kell tenned
Hogy helyesen élsz Hogy a családodnak élsz
Elég soká, hogy ott találkozz vele Elég soká, hogy ott találkozz vele
Alig várom, hogy megkapjam a jutalmam
És meg fogod kapni
Adni fog neked egyet
Adni fog nekem egyet
Ó, felszállunk
Alig várom, hogy ott legyek
AZ EPIC MAGAZIN „LITTLE AMERICA” CÍMŰ SOROZATA ALAPJÁN
A feliratot fordította: Binder Natália